Author: PPP
Company: Úrad vlády SR

NÁVRH

UZNESENIE VLÁDY SLOVENSKEJ REPUBLIKY
č.
z       2001

k návrhu opatrení na zabezpečenie úloh z uznesenia Národnej rady SR č. 1277 z 27. 2. 2001

Číslo materiálu: |
Predkladateľ: | predseda vlády
Vláda
A.	berie na vedomie
A.1.	uznesenie NR SR č. 1277/2001 k správe vlády SR o zásahu Zboru požiarnej ochrany SR a o vzniknutých škodách pri likvidácii lesného požiaru v Slovenskom raji a materiálno-technické zabezpečenie útvarov Zboru požiarnej ochrany SR pri likvidácii požiarov;
B.	konštatuje, že
B.1.	úlohy uvedené v bode B.2 z uznesenia NR SR č. 1277/2001 sú priebežne plnené; návrh zákona o ochrane pred požiarmi a návrh zákona o Hasičskom a záchrannom zbore sú zaradené na rokovanie vlády 11. 4. 2000,
B.2.	úlohy uvedené v bode B.3 uznesenia NR SR č. 1277/2001 sú premietnuté v bodoch A.2 a B.3 uznesenia vlády  SR č. 47/2001, 
B.3.	úloha uvedená v bode B.4 uznesenia NR SR č. 1277/2001 je priebežne plnená; Ministerstvo vnútra SR uzatvorilo príkaznú zmluvu s firmou ARIMPEX, ktorá má zabezpečovať dovoz výškovej požiarnej techniky v rámci deblokácie dlhu RF voči SR,
B.4.	úloha uvedená v bode B.5 uznesenia NR SR č. 1277/2001 je už uložená Ministerstvu vnútra SR v bode C.4 uznesenia vlády SR č. 47/2001,
C.	ukladá
ministrovi vnútra
C.1.	dôsledne plniť prijaté opatrenia a pravidelne kontrolovať kvalitu ich plnenia a v spolupráci s dotknutými ministrami a predsedami ostatných ústredných orgánov štátnej správy SR predkladať na rokovanie vlády raz ročne správu o stave plnenia opatrení prijatých na úseku požiarnej ochrany,

C.2.	posúdiť potrebu nákupu leteckej záchrannej techniky pre požiarne účely a v prípade potreby v spolupráci s ministerkou pre správu a privatizáciu národného majetku posúdiť možnosti  finančného krytia nákupu z výnosov  privatizácie v roku 2001; o výsledku informovať vládu, alebo predložiť potrebný návrh na rokovanie vlády;
D.	nesúhlasí
D.1.	s úlohou v bode B.6 uznesenia NR SR č. 1277/2001 – zapracovať do zákona o poisťovníctve povinnosť poisťovní pôsobiacich na slovenskom posiťovacom trhu ich podiel na financovaní materiálneho a technického vybavenia jednotiek požiarnej ochrany na ochranu životov občanov a majetku fyzických i právnických osôb odvodom časti prijatého poistného.
Vykonajú:	minister vnútra 
ministerka pre správu a privatizáciu národného majetku

Návrh uznesenia vlády SR		strana